การรายงานการดำเนินงานของสำนักงานรับนักศึกษา
ตามเกณฑ์ AUN-QA ปีการศึกษา 2568

Criteria 6 : การส่งเสริมและให้บริการแก่นักศึกษา (Student Support Service)
	6.6 Student support services are shown to be subjected to evaluation, benchmarking, and enhancement.

	6.6 มีการประเมินการส่งเสริมและให้บริการแก่นักศึกษา และนําผลไปเทียบเคียงสมรรถนะ
(Benchmarking) และพัฒนาคุณภาพ

	ฝ่ายแนะแนวและรับนักศึกษา มีการประเมินการส่งเสริมและให้บริการแก่นักศึกษา ทั้งก่อนเข้าและระหว่างศึกษา โดยใช้แบบสำรวจความพึงพอใจทั้งรูปแบบออนไลน์และออนไซต์ เพื่อจัดเก็บข้อมูลและนำไปวิเคราะห์ผ่านกระบวนการมีส่วนร่วมของทีมงานเพื่อทบทวนทิศทางการดำเนินงาน
ผลประเมินปีการศึกษา 2568 ภาพรวมอยู่ในระดับมากที่สุดทุกโครงการ แบ่งเป็น งานแนะแนวเชิงรุก: โครงการ OpenHouse 2025 มีผู้เข้าร่วม 7,155 คน ความพึงพอใจด้านวิชาการ 4.77 และด้านบุคคล 4.82 ขณะที่โครงการบอร์ดเกม WANNA BE, เยี่ยมชมมหาวิทยาลัย และพี่แนะนำน้อง มีค่าเฉลี่ยสูงในระดับมากที่สุดทั้งหมด (4.52 - 4.92) ส่วนงานบริการสวัสดิการ: งานทุนการศึกษา (นักศึกษา 3,600 คน) ได้คะแนนสูงสุดด้านการผ่อนเบาค่าใช้จ่าย (4.99) และความใส่ใจของเจ้าหน้าที่ (4.94)
ฝ่ายแนะแนวและรับนักศึกษา นำผลการประเมินมาเทียบเคียงสมรรถนะภายใน กับค่าเป้าหมายมหาวิทยาลัยที่คะแนน 3.51 พบว่าทุกกิจกรรมมีผู้พึงพอใจผ่านเกณฑ์คิดเป็นร้อยละ 100 นอกจากนี้ยังเทียบเคียงประสิทธิภาพช่องทางสื่อสาร พบว่างาน Open House รับรู้ผ่าน โรงเรียน/ครูแนะแนว สูงสุด (ร้อยละ 32) ขณะที่งานสารสนเทศออนไลน์การเข้าถึงผ่าน Facebook สูงสุด (ร้อยละ 67.25) ทำให้จัดสรรทรัพยากรประชาสัมพันธ์ได้ตรงจุด 
ทั้งนี้ ได้นำข้อเสนอแนะมาพัฒนาคุณภาพการดำเนินงาน ได้แก่ 1) ประสานคณะวิชาจัด Mini-Workshop ใน Lab กรอส และประสานเยี่ยมชมคณะทันตแพทย์ตามคำขอของผู้ร่วมกิจกรรม 2) ใช้ระบบ Line OA ติดตามส่งข้อมูลเพื่อกระตุ้นการตัดสินใจของกลุ่มนักเรียนที่ยัง "ไม่แน่ใจ" ในงานนิทรรศการโรงเรียนที่มีสูงถึงร้อยละ 52.75 และ 3) อบรมเพิ่มทักษะการถ่ายทอดของวิทยากรบอร์ดเกม WANNA BE ในหัวข้อการอธิบายเนื้อหาที่ได้คะแนนค่อนข้างน้อยกว่าด้านอื่นให้ชัดเจนยิ่งขึ้น 




รายการหลักฐาน
1. ฝนร.R6.6.01 ผลแบบประเมินโครงการการส่งเสริมและให้บริการแก่นักศึกษา ฝ่ายแนะแนวและรับนักศึกษา 68

